

**Prilog III.: Ukupna procjena dodatnosti (članak 95. Uredbe o zajedničkim odredbama)**

Dodatnost je jedno od temeljnih načela kohezijske politike. Ona znači da se fondovima (EFRR, ESF, KF) dopunjuju, ali ne zamjenjuju javni ili ekvivalentni strukturni rashodi države članice.

Provjere dodatnosti znatno su pojednostavnjene u novom programskom razdoblju (2014. – 2020.) jednostavnom primjenom najvažnijeg pokazatelja javnog ulaganja (tj. bruto investicije opće države u fiksni kapital).

To je načelo sada u potpunosti usklađeno sa sustavom EU-a za gospodarsko upravljanje jer će se informacije o kojima države članice izvješćuju u okviru programa stabilnosti i konvergencije upotrebljavati kao referentne vrijednosti za tu provjeru.

Komisija će provjeravati usklađenost s načelom dodatnosti u državama članicama u čijim najslabije razvijenim regijama živi najmanje 15 % stanovništva tih država članica. Provjeri podliježe samo 14 država članica, od čega njih 11 na nacionalnoj razini (Bugarska, Češka, Estonija, Latvija, Litva, Mađarska, Poljska, Portugal, Rumunjska, Slovačka i Hrvatska), a 3 na regionalnoj (Italija, Grčka, Slovenija).

U godišnjim pregledima rasta koje je uvela Komisija opetovano se poziva na poboljšanje sastava javnih rashoda kako bi bili više usmjereni na poticanje rasta. Načelo dodatnosti važan je instrument za postizanje tog cilja jer se njime osigurava da će se uložiti i određeni iznos nacionalnih sredstava.

Države članice utvrdile su svoje ciljeve za cijelo programsko razdoblje 2014. – 2020. u pojedinačnim sporazumima o partnerstvu.

Na temelju načela dodatnosti od 2014. do 2016. mobilizirat će se otprilike 45 milijardi EUR, što odgovara otprilike 2,8 % prosječnog BDP-a dotičnih regija i država članica.

U usporedbi s nacionalnim BDP-om najviši su ciljevi postavljeni u Rumunjskoj, Bugarskoj i Poljskoj, a najniže obveze u Grčkoj, Italiji i Portugalu[[1]](#footnote-1).

**Prilog IV.: Raspored podnošenja i donošenja sporazuma o partnerstvu (SP) i programa**

****

****

1. U Grčkoj, Italiji i Sloveniji cilj se odnosi na bruto investicije opće države u fiksni kapital u slabije razvijenim regijama, jer se u tim državama članicama dodatnost provjerava na regionalnoj razini (bruto investicije u fiksni kapital u slabije razvijenim regijama / nacionalni BDP). [↑](#footnote-ref-1)